ბოროტების სავანე (ფილმების სერია)

ბოროტების სავანე (ინგლ. Resident Evil) — მოქმედებითი-საშინელებათა ფილმების სერია, რომელიც დაფუძნებულია იაპონური კომპანია Capcom-ის ვიდეო თამაშების ფრენჩაიზზე „Resident Evil“. 1997 წლის იანვარში, გერმანულმა კომპანია Constantin Film-მა მოიპოვა ფილმის წარმოების უფლება. პოტენციურ სცენარისტებად მოიაზრებოდნენ ალან ბ. მაკელროი და ჯორ რომერო. 2001 წელს ფილმის დისტრიბუტორი გახდა Sony Pictures Entertainment და ფილმის „ბოროტების სავანე“ (2002) სცენარისტად და რეჟისორად დაიქირავა პოლ ანდერსონი. ანდერსონი, აგრეთვე იყო მეორე და მესამე ნაწილების „ბოროტების სავანე: აპოკალიპსი“ (2004) და „ბოროტების სავანე: გადაშენება“ (2007) პროდიუსერი და სცენარისტი. ანდერსონი გახდა მომდევნო ფილმების „ბოროტების სავანე: სიცოცხლე სიკვდილის შემდეგ“ „ბოროტების სავანე: ანგარიშსწორება“ „ბოროტების სავანე: დასკვნითი ნაწილი“ რეჟისორი. ფილმის ცენტრშია ფილმების სერიისთვის შექმნილი პერსონაჟი ელისი (მილა იოვოვიჩი), რომელიც იბრძვის ფარმაცევტული კომპანია Umbrella Corporation-ის წინააღმდეგ, რომლის ბიოლოგიურმა იარაღმა მსოფლიოს მოსახლეობის უმეტესი ნაწილი აქცია ზომბებად. სერიაში ჩნდებიან პერსონაჟები ვიდეო თამაშებიდან: ჯილ ვალენტაინი, კარლოს ოლივეირა, კლერ რედფილდი, ალბერტ უესკერი, კრის რედფილდი, ბერი ბარტონი, ლეონ კენედი, ადა ვონგი და ჯეიმზ მარკუსი. მიუხედავად კინოკირიტიკოსების მხრიდან უარყოფითი შეფასებებისა, ფილმების სერია „ბოროტების სავანე“ არის ვიდეო თამაშებზე დაფუძნებული ყველაზე შემოსავლიანი ფილმების სერია, რომლის შემოსავალი შეადგენს 1.235 მილიარდ აშშ დოლარს. 1997 წელს კომპანია Constantin Film-მა Capcom-სგან მოიპოვა ფილმის გადაღების უფლება. ფილმის სცენარისტად მოიაზრებოდა ალან ბ. მაკლეროი. რეჟისორად დაიქირავეს ჯორჯ რომერო. სცენარი, რომელიც მან დაწერა უარყოფილი იქნა, რადგანაც მასში ფაქტობრივად გამეორებული იყო ვიდეო თამაშის სიუჟეტი. ხოლო მოგვიანებით რომერო ჩამოაშორეს კიდეც პროექტს. მის მაგივრად მოვიდა პოლ ანდერსონი. ანდერსონის სცენარი რომეროს სცენარისგან განსხვავდებოდა იმით, რომ ის წარმოადგენდა ორიგინალურ ისტორიას. საბოლოოდ დამტკიცდა ანდერსონის სცენარი, ხოლო მთავარი როლის შემსრულებლად აიყვანეს მსახიობი მილა იოვოვიჩი. ფილმის გადაღებები დაიწყო 2001 წლის მარტში, მომდევნო წელს კი ფილმი გამოვიდა კინოეკრანებზე. პირველი ნაწილის კომერციულმა წარმატებამ განაპირობა მეორე ნაწილის გამოჩენა. ფილმის რეჟისორი გახდა ალექსანდერ უტი, რადგანაც ანდერსონი დაკავებული იყო სხვა პროექტით. გადაღებები დაიწყო 2003 წელს. ფილმში გამოჩნდნენ ახალი პერსონაჟები, მათ შორის „Resident Evil 3: Nemesis“-ის ერთ-ერთი მთავარი გმირი კარლოს ოლივეირა. ფილმი გამოვიდა 2004 წლის 10 სექტემბერს. 2005 წელს, მესამე ფილმის გადაღების უფლება მოიპოვა კომპანია Screen Gems-მა. რეჟისორად დაინიშნა რასელ მალკეჰი, ხოლო სცენარისტად და პრდოიუსერად — პოლ ანდერსონი. გადაღებები მიმდინარეობდა მექსიკაში. ფილმი გამოვიდა 2007 წლის სექტემბერში. 2009 წლის შუა პერიოდში დაანონსდა მეოთხე ფილმი სერიიდან. ანდერსონი კვლავ რეჟისორის ამპლუით დაბრუნდა. ფილმის გადაღებები მიმდინარეობდა ერთდროულად ორ კონტინენტზე 2009 წლის სექტემბრიდან დეკემბრამდე. ფილმში გამოყენებული იქნა ჯეიმზ კამერონისა და ვინსი პისის მიერ შექმნილი 3D-კამერა. სერიის მეხუთე ნაწილი კინოეკრანებზე გამოვიდა 2012 წლის 14 სექტემბერს. გადაღებები მიმდინარეობდა 2011 წლის ოქტომბრიდან 23 დეკემბრამდე ონტარიოში. თავდაპირველად ანდერსონს გადაწყვეტილი ჰქონდა მეხუთე და მეექვსე ნაწილის ერთდროულად გადაღება, თუმცა მოგვიანებით გადაწყვიტა ორიენტაცია მოეხდინა მეხუთე ფილმზე. 2016 წლის 23 დეკემბერს გამოვიდა სერიის დასკვნითი ნაწილი. ფილმზე მუშაობა მიმდინარეობდა 2015 წლის სექტემბრიდან 9 დეკმებრამდე. იგი იქცა სერიის ყველაზე შემოსავლიან ფილმად, რომლის შემოსავალმა 312 მილიონი აშშ დოლარი შეადგინა. „ბოროტების სავანე“ — Allmovie-ზე ბოროტების სავანე — კინოფილმების ინტერნეტ-მონაცემთა ბაზა ↑ Reeves, Ben. (30 დეკემბერი, 2011) Guinness World Records 2012 Gamer's Edition Preview. „Game Informer“. დაარქივებულია ორიგინალიდან — 2012-02-25. ციტირების თარიღი: 31 დეკემბერი, 2011. ↑ Resident Evil (2002). Box Office Mojo. ციტირების თარიღი: 12 ოქტომბერი, 2015. ↑ Resident Evil: Apocalypse (2004). Box Office Mojo. ციტირების თარიღი: 12 ოქტომბერი, 2015. ↑ Resident Evil: Extinction (2007). Box Office Mojo. ციტირების თარიღი: 12 ოქტომბერი, 2015. ↑ Resident Evil: Afterlife (2010). Box Office Mojo. ციტირების თარიღი: 12 ოქტომბერი, 2015. ↑ Resident Evil: Retribution (2012). Box Office Mojo. ციტირების თარიღი: 12 , 2015. ↑ Resident Evil: The Final Chapter (2017). Box Office Mojo. ციტირების თარიღი: 26 მარტი, 2017. ↑ Resident Evil Moviesat the Box Office. Box Office Mojo. ციტირების თარიღი: 26 მარტი, 2017. ↑ Resident Evil (2002). Rotten Tomatoes. ციტირების თარიღი: 7 თებერვალი, 2015. ↑ Resident Evil. Metacritic. ციტირების თარიღი: 19 ივნისი, 2014. ↑ 11.0 11.1 11.2 11.3 11.4 11.5 Cinemascore. დაარქივებულია ორიგინალიდან — 2018-12-20. ციტირების თარიღი: 27 იანვარი, 2017. ↑ Resident Evil: Apocalypse (2004). Rotten Tomatoes. ციტირების თარიღი: 7 თებერვალი, 2015. ↑ Resident Evil: Apocalypse. Metacritic. ციტირების თარიღი: 19 ივნისი, 2014. ↑ Resident Evil: Extinction (2007). Rotten Tomatoes. ციტირების თარიღი: 7 თებერვალი, 2015. ↑ Resident Evil: Extinction. Metacritic. ციტირების თარიღი: 19 ივნისი, 2014. ↑ Resident Evil: Afterlife. Rotten Tomatoes. ციტირების თარიღი: 7 თებერვალი, 2015. ↑ Resident Evil: Afterlife. Metacritic. ციტირების თარიღი: 19 ივნისი, 2014. ↑ Resident Evil: Retribution. Rotten Tomatoes. ციტირების თარიღი: 7 თებერვალი, 2015. ↑ Resident Evil: Retribution Metacritic rating. Metacritic. ციტირების თარიღი: 19 ივნისი, 2014. ↑ Resident Evil: The Final Chapter. Rotten Tomatoes. ციტირების თარიღი: 11 თებერვალი, 2017. ↑ Resident Evil: The Final Chapter Metacritic rating. Metacritic. ციტირების თარიღი: 27 იანვარი, 2017.